CELEX: 62008TN0212
Language: fi
Date: 2008-06-04 00:00:00
Title: Asia T-212/08: Kanne 4.6.2008 — Amertranseuro International Holdings ym. v. komissio

2.8.2008   
            
            
               FI
            
            
               Euroopan unionin virallinen lehti
            
            
               C 197/32
            
         Kanne 4.6.2008 — Amertranseuro International Holdings ym. v. komissio
   (Asia T-212/08)
   (2008/C 197/55)
   Oikeudenkäyntikieli: englanti
   Asianosaiset
   
      Kantajat: Amertranseuro International Holdings (Lontoo, Yhdistynyt kuningaskunta), Trans Euro Ltd (Lontoo, Yhdistynyt kuningaskunta) ja Team Relocations Ltd (Lontoo, Yhdistynyt kuningaskunta) (edustaja: asianajaja L. Gyselen)
   
      Vastaaja: Euroopan yhteisöjen komissio
   Vaatimukset
   
               —
            
            
               on kumottava asiassa COMP/38 543 — Kansainväliset muuttopalvelut 11.3.2008 tehdyn komission päätöksen 2 artiklan 1 kohta siltä osin kuin siinä todetaan, että kantajat ovat kukin omasta ja toistensa puolesta vastuussa siitä, että Team Relocations NV väitetysti rikkoi EY 81 artiklaa ja ETA-sopimuksen 53 artiklaa tammikuun 1997 ja syyskuun 2003 välisenä aikana
            
         
               —
            
            
               toissijaisesti tämän komission päätöksen 2 artiklan 1 kohta on kumottava siltä osin kuin siinä ei tosiasiallisesti rajoiteta Amertranseuro Ltd:n mainittua vastuuta 1,3 miljoonaan euroon
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat EY 230 artiklan nojalla EY 81 artiklan 1 kohdan ja ETA-sopimuksen 53 artiklan 1 kohdan mukaisesta menettelystä 11.3.2008 tehdyn komission päätöksen K(2008) 926 (lopullinen) (asia COMP/38 543 — Kansainväliset muuttopalvelut) (jäljempänä riidanalainen päätös) osittaista kumoamista. Kantajat vaativat erityisesti riidanalaisen päätöksen 2 artiklan 1 kohdan kumoamista siltä osin kuin siinä todetaan, että kantajat ovat omasta ja toistensa puolesta vastuussa rikkomisesta, johon Team Relocations NV:n (jäljempänä TRNV) väitetään syyllistyneen riidanalaisen päätöksen 1 artiklassa kuvatuin tavoin.
   Kantajat esittävät kanteensa tueksi kaksi oikeudellista perustetta:
   Kantajat toteavat ensiksi, että komissio piti virheellisesti kaikkia kolmea kantajaa vastuullisina siitä huolimatta, että ne eivät tienneet eivätkä voineet tietää, että TRNV oli osallisena väitettyyn rikkomiseen. Kantajat toteavat toiseksi, että komissio käytti väärin harkintavaltaansa, kun se määräsi sakon, jota ne eivät pysty maksamaan.